«Ար»-ը, օրինակ, պատրաստվում է բարելավել իր շենքային պայմանները, տեխնիկապես վերազինել բոլոր ստուդիաներն ու մոնտաժային սրահները, բազմաթիվ նոր հաղորդումներ ներկայացնել հեռուստադիտողին: Ուստի, վերջինիս գործադիր տնօրեն Էդգար Մանուկյանը, ով արդեն «ներողամիտ լինելու» խնդրանքով դիմել է «համապատասխան մարմիններին», նույն ներողամտության կոչն ուղղում է թե՛ մեզ, թե՛ հեռուստադիտողին. «Մենք գիտենք, որ հաճախ ծրագրում նշվածի եւ եթեր հեռարձակվածի միջեւ տարբերություններ, անհամապատասխանություններ են լինում, գիտենք նաեւ, որ երբեմն չենք ապահովում հայրենական հաղորդումների անհրաժեշտ քանակը, սակայն 2005թ. ասվածը պիտի որ տարածվի ոչ թե առանձին ամիսների կամ կոնկրետ ամսվա, այլ` ողջ տարվա նկատմամբ: